
Da li je novotarija stavljati ruke na prsa u namazu i ima li iko od uleme da je to dozvolio, jer čuo sam neke od daija da kažu da je to selefijska novotarija?


* 
* 
* 
* 
* 
* 
* 

 

Da li je novotarija stavljati ruke na prsa u namazu?
====================================================

 

Čudi me da tako nešto može reći neko ko imalo čita knjige a kamoli neko od daija.  

Obuhvatanje lijevog zgloba šake desnom šakom i stavljanje na prsa je sunnet kao što je to došlo u hadisu od Vail bin Hadžera radijallahu anhu da je klanjao za Poslanikom sallallahu alejhi ve selem i on je sallallahu alejhi ve selem stavljao ruke na prsa.( Sahih- Ibn Huzejme 479, Sahih- Albani, ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***)  

Bilježi Ebu Davud od et-Tavusa da je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi ve selem stavljao svoju desnu ruku na svoju lijevu ruku zatim bi je stegao i stavio na prsa.”( Sunnen Ebu Davud 759 ova je ***[predaja](https://pitajucene.com/search/predaj/questions/ "Pretraži pitanja o predajama")*** mursel ali se uzima kod mnoge uleme, a Ibn Hadžer ju je spomenuo spojenu do Poslanika sallallahu alejhi ve selem u Fethu)  

Dakle reći da je to novotarija pored svih dokaza je krajnje neodgovorno i uvredljivo, jeste da ima velikog razilaženja po ovom pitanju ali je najispravnije i na njemu su najjači dokazi da se ruke stavljaju na prsa, kao što to spominje šejh Albani u Sigetu salatin- Nebijji sallallahu alejhi ve selem str.69: ” Stavljanje ruku na prsa u namazu je sunnet, a suprotno tome je ili slaba predaja ili nema nikakve osnove.”  

Sa ovim postom neću napadati one koji stavljaju ruke bilo gdje u namazu već one koji govore da stavljanje ruku u namazu nema nikakve osnove i da to nije rekao niko od imama Ummeta.  

Onaj ko slijedi jači i čvršći dokaz radit će po njemu a neće napadati one koji imaju slabiji dokaz, ali će braniti svoj stav dokazom.  

Da nas Allah pomogne na Njegovom putu!




---


Odgovorio dr. ***[Nurudin Ebu Davud Bektaš](https://pitajucene.com/search/Nurudin+Ebu+Davud+Bekta%C5%A1/answers/ "Pretraži odgovore od dr. Nurudin Ebu Davud Bektaš")***


Preuzeto sa Facebook stranice “[Pitanja i Odgovori](https://www.facebook.com/groups/367644937859045)” koju on uređuje.


[Pridruži se na ovom linku](https://www.facebook.com/groups/367644937859045)


